প্রতিবেদনে ঘনবসতিপূর্ণ শহরের তালিকায় দ্বিতীয় অবস্থানে রয়েছে পাকিস্তানের হায়দরাবাদ। এ শহরে প্রতি বর্গকিলোমিটারে বাস করে ৪১ হাজার ২০০ জন। প্রতি বর্গকিলোমিটারে ৩১ হাজার ২০০ জন নিয়ে তৃতীয় সর্বোচ্চ ঘনবসতিপূর্ণ শহর ভারতে অন্ধ্র প্রদেশের শহর বিজয়বাড়া। তালিকার চতুর্থ অবস্থানে আছে বন্দর নগরী চট্টগ্রাম। শহরটিতে প্রতি বর্গকিলোমিটার ২৯ হাজার ২০০ জন মানুষের বসবাস। পঞ্চম ও ষষ্ঠ অবস্থানে রয়েছে যথাক্রমে ভারতের মুম্বাই ও চীনের হংকং। শহর দুটিতে প্রতি বর্গকিলোমিটারে বাস করে যথাক্রমে ২৬ হাজার ও ২৫ হাজার ৬০০ জন। তালিকার সপ্তম ও অষ্টম অবস্থানে আছে ভারতের উত্তর প্রদেশের শহর আলীগড় ও চীনের ম্যাকাও। এ দুটি শহরে প্রতি বর্গকিলোমিটারে ২৫ হাজার ৩০০ জন করে মানুষের বসবাস। তালিকার নবম স্থানে রয়েছে সিরিয়ার হামাহ। শহরটিতে প্রতি বর্গকিলোমিটারে বাস করে ২৫ হাজার ১০০ জন মানুষ। প্রতি বর্গকিলোমিটারে ২৫ হাজার মানুষ বাস করে সোমালিয়ার রাজধানী মোগাদিসুতে। ঘনবসতির দিক থেকে শহরটির অবস্থান দশম।